《续琴操哀姑南 兴言自古四之四》
宋代·谢翱

兴言自古，使我速老。麋鹿是游，姑苏荒草。起秣我马，裴回旧乡。

姑山不改，风景忘亡。谁触尘埃，不见日月。梨园云散，羽林鸟没。

吞声踯躅，悲风四来。尔非遗民，胡独不哀。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦姑，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。